2020. december 18-án vált hivatalossá, hogy az együttes "Zitti e buoni" című dala is bekerült a Sanremói Dalfesztivál zenei műsor mezőnyébe. A dal hivatalosan március 3-án jelent meg, miután a dalfesztivál első estjén előadták. 2021. március 6-án vált hivatalossá, hogy az együttes alábbi dalát választották ki a nézők a 2021-es Sanremói Dalfesztivál nemzeti döntőben, amellyel képviselhetik hazájukat az elkövetkezendő Eurovíziós Dalfesztiválon. Az együttes a következő napon hivatalosan is megerősítette, hogy szeretnék képviselni Olaszországot a versenyen. Mivel az ország tagja az automatikusan döntős „Öt Nagy“ országának, ezért a dal az Eurovíziós Dalfesztiválon először a május 22-én rendezett döntőben versenyzett, de előtte az első elődöntő zsűris főpróbáján is előadták. A szavazás során a zsűri értékelése alapján negyedik helyen végeztek 206 ponttal (Grúziától, Horvátországtól, Szlovéniától és Ukrajnától maximális pontot kaptak), míg a nézői szavazást megnyerték (Bulgáriától, Máltától, San Marinótól, Szerbiától és Ukrajnától maximális pontot kaptak), így összesítésben 524 ponttal megnyerték a versenyt és megszerezték Olaszország harmadik eurovíziós győzelmét. A 2006-os dalverseny óta ez volt az első alkalom, hogy rock dal nyert, amire az együttes énekese, Damiano, a nyertes beszédében utalt is a „Rock 'N' Roll Never Dies” (A Rock 'N' Roll sosem hal meg) mondattal. Emellett 2010 óta ez volt az első alkalom, hogy ismét az automatikus döntős országok közül nyerték meg a versenyt, valamint az énekes kivételével az együttes többi tagjai számítanak a 2000 után született első eurovíziós győztesnek.